**Ragnhild Nilsen (tidligere Grødal)** (født 6. mars 1958) er en norsk forfatter, musiker, coach og foredragsholder. 

Ragnhild Nilsen er fra Kristiansand. Hun er forfatter av en rekke bøker om livsglede, kommunikasjon og bærekraft. Hun har doktorgrad i filosofi og innovasjon, en MA-grad i musikk og en MA-grad i bevegelsesterapi. Nilsen er en sosial entreprenør for etisk handel. Som musiker står hun bak mange sanger og kunstfilmer omkring klima og miljø og bruker kunstnernavnet Arctic Queen.

Forfatter
---------

Ragnhild Nilsen har gitt ut flere bøker. De fleste av bøkene er skrevet innen genren ledelse og selvutvikling, og de kan leses som selvstudium eller som understøttelse av kursene hennes. Bøkene er solgt i over en kvart million eksemplarer og er oversatt til elleve språk.[]

SEKEM Skandinavia
-----------------

Ragnhild Nilsen er pioner for det grønne skiftet og har ledet innovasjonsprosjekter i Egypt og Norge. Hun etablerte nettverket GlobalFairTrade i 2006 og venneforeningen Sekem Scandinavia i 2008 i forbindelse med samarbeidet med egypteren Ibrahim Abouleish som har grunnlagt SEKEM. For å igangsette verdens første produksjon av fairtrade biodynamiske håndklær fra Egypt, kjøpte hun 30 tonn biodynamisk bomull dyrket i SEKEM, som hun satte i produksjon i SEKEMs bedrifter. Håndklærne ble Demeter- og FairTrade-sertifisert for salg på det norske markedet. I 2012 var hun medgründer for opprettelsen av Heliopolis Universitet for bærekraft i Kairo og er styremedlem der. Hun sitter også i styret for Sekem Holding. I 2018 ble den årlige Conference of Human Dignity and Humiliation Studies arrangert i Sekem, et samarbeid mellom Evelin Lindner og Ragnhild Nilsen, der blant annet Ragnhild intervjuet Helmy Abouleish, som tok over ledelsen av SEKEM etter at Ibrahim Abouleish døde i 2017.

Bibliografi
-----------

* 1989 *Mot i brystet*
* 1993 *Forandring fryder?*
* 1993 *Birkebeinerprinsen Håkon Håkonson*
* 1996 *Rovdyr!*
* 1997 *Påfyll til livets krukke*
* 1998 *Datter av øyeblikket*
* 1999 *Hemmeligheter om ledelse*
* 1999 *Tråder i livsveven*
* 2001 *Nøkler til arbeidsgleder og livsglede*
* 2005 *Hverdagens magi*
* 2005 *Perledykk: Talekunstens 12 hemmeligheter*
* 2008 *Perledykkeren*  (Cappelen Damm)
* 2009 *Du er forandringen!*  (Cappelen Damm)
* 2012 *Sekem - en veiviser for det nye Egypt* (Antropos), medforfatter, biografi Ibrahim Abouleish, oversatt fra tysk
* 2020 *Livets tre* (Orfeus) i samarbeid med illustratøren Marianne Andresen

Priser
------

Ragnhild Nilsen mottok Culturaprisen 2010. Prisen deles ut av Cultura Sparebank til en person, gruppe eller bedrift som har utmerket seg på det økologiske og/eller sosiale området. Ragnhild mottok prisen for sitt arbeid inne GlobalFairTrade, rettferdig bomull og opprettelsen av venneforeningen Sekem Scandinavia. 

I 2015 mottok hun prisen Beacon of Dignity for arbeidet som klima-aktivist og artist. Beacon of Dignity-prisen ble delt ut av det private samarbeidsnettverket World Dignity University, som i dag går under navnet Human Dignity and Humiliation Studies. 

Sammen med Nortura mottok hun Grasrotprisen i 2017 for arbeidet med det grønne skiftet i det norske landbrukskollektivet Nortura SA. Grasrotprisen ble utdelt av Biologisk Dynamisk Forening, som ble stiftet i 1950 og er en interesseforening for biologisk-dynamisk jordbruk, ernæringsspørsmål og naturforvaltning.

Referanser
----------

1. ↑  «Arctic Queen». *arctic-queen.com*. Besøkt 10. august 2020.
2. ↑  «Bomullsgründeren fra Ekeberg». Besøkt 10.08.2020.
3. ↑  «Human Dignity and Humiliation Studies». *www.humiliationstudies.org*. Besøkt 10. august 2020.
4. ↑  «The 31st Annual Conference of Human Dignity and Humiliation Studies took place at the SEKEM Ecovillage and at Heliopolis University for Sustainability, Cairo, Egypt, from 21st - 24th September 2018.». Besøkt 10.08.2020.
5. ↑  «Ragnhild Grødal AS: Rovdyr!». *www.cappelendamm.no* **(norsk)**. Besøkt 28. juli 2020.
6. ↑  «Orfeus Publishing :: Livets tre». *orfeuspublishing.com*. Arkivert fra originalen 18. september 2020. Besøkt 10. august 2020.
7. ↑  Hansrud, Ove (20. oktober 2010). «Får pris for bomullsaktivisme». *tekstilforum.no* **(norsk)**. Besøkt 28. juli 2020.
8. ↑  «About the WDU». *www.worlddignityuniversity.org*. Besøkt 28. juli 2020.
9. ↑  «Human Dignity and Humiliation Studies». *www.humiliationstudies.org*. Besøkt 10. august 2020.
10. ↑  «Takk for i år - ØKOUKA 2017». *Biologisk-dynamisk Forening*. 5. oktober 2017. Besøkt 28. juli 2020. «I år er vi glade for å ha blitt kjent med flere deler av landet. Kjempeflott å få åpne ØKOUKA i Sør-Trøndelag sammen med leder av Nortura SA sitt grønne skifte, Ragnhild Nilsen, og dele ut Grasrotprisen for aller første gang til både henne og fantastiske Heidi Bjerkan for engasjement og samarbeid mellom kokk, restaurant og bonde.»

Eksterne lenker
---------------

* Artic Queen
* CoachTeam
* Sekem Scandinavia venneforening
* SEKEM
* Evelin Lindner intervjues av Ragnhild Nilsen om The World Dignity University[*død lenke*]

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** BNE
 |